Батыс Тереңөзек мұнай кен орны

Батыс Тереңөзек мұнай кен орны — Каспий маңы ойысының оңтүстік-шығыс ернеуі маңындағы мұнай кен орны. Атырау облысында, Атырау қаласынан оңтүстік-шығысқа қарай 180 км жерде орналасқан. Кен орны 1953 жылы ашылған. 

 Геологиялық құрылымы 
Тектоникалық жағынан мұнай сыйыстырушы көтерілім қос қанатты тұз күмбезді қүрылымдармен байланысқан. Жоғарғы және теменгі бор түзілімдерінде 8 өнімді горизонт бар. Мұнай мен су -233, -718 м тереңдікте шектеседі. 

 Жатыс сипаты, құрамы 
Өнімді горизонттар терригендік таужыныстардан тұрады, жинауыштары кеуекті. Мұнайға қанығу коэффициенті 0,6-0,8. Мұнайдың тығыздығы 842-ден 946 кг/м3 дейін, күкірті 0,26-2,36%, парафині 0,15-2,31%. Мұнай жатынын құрамы хлоркальцийлі арынды су қоршаған. Кен орны 1956 жылдан игерілуде.Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005. ISBN 9965-9765-1-1

 Дереккөздер 

Санат:Атырау облысы кен орындары
Санат:Қазақстан мұнай кен орындары